ต่างชาติเชื่อมั่น ค่าเงินบาทจะอ่อนค่าลงในปีหน้า
นักวิเคราะห์ต่างประเทศเห็นตรงกันค่าเงินบาทไทยปีหน้าอ่อนค่า ไม่หลุด 30 บาท/ดอลลาร์
10 ธ.ค. 2562

นักวิเคราะห์ต่างประเทศเห็นตรงกันค่าเงินบาทไทยปีหน้าอ่อนค่า ไม่หลุด 30 บาท/ดอลลาร์
สำนักข่าว Bloomberg ที่เปิดเผยคาดการณ์ล่าสุดของทิศทางค่าเงินบาทจากนักวิเคราะห์สำนักต่างๆ ณ วันที่ 4 ธันวาคม 2562 โดยพบว่าค่ากลาง (Median) ของการคาดการณ์ค่าเงินบาทของนักวิเคราะห์สะท้อนมุมมองว่าเงินบาทจะอ่อนค่าลงในปีหน้า
นักวิเคราะห์อาทิ JPMorgan Chase คาดว่าไตรมาส 4 ปี 2563 ค่าเงินบาทจะอ่อนค่าลงอยู่ที่ระดับ 30.6 บาท/ดอลลาร์สหรัฐฯ สำหรับ Standard Chartered คาดว่าไตรมาส 4 ปี 2563 เงินบาทจะอ่อนค่าลงอยู่ที่ระดับ 31.0 บาท/ดอลลาร์สหรัฐฯ และในปี 2564 จะอยู่ที่ระดับ 31.30 บาท/ดอลลาร์สหรัฐฯ นอกจากนี้ Rabobank มองว่าไตรมาสที่ 4 ของปี 2563 เงินบาทจะอยู่ที่ 33.8 บาท/ดอลลาร์สหรัฐฯ




ขณะที่นักวิเคราะห์ไทยอาจยังมองแนวโน้มค่าเงินบาทในทิศทางแข็งค่า ในภาพรวม จะเห็นว่าการคาดการณ์ค่าเงินบาทของนักวิเคราะห์สำหรับปลายปี 2563 สามารถเคลื่อนไหวได้ในสองทิศทางตั้งแต่ช่วง 28.7 - 33.8 บาท/ดอลลาร์สหรัฐฯ